KOMISSION ASETUS (EY) N:o 3126/94,
annettu 20 päivänä joulukuuta 1994,
kasviöljyjen (lukuun ottamatta oliiviöljyä) hankintatuesta Kanariansaarille neuvoston asetuksen (ETY) N:o 1601/92 2 ja 3 artiklassa säädetyn järjestelmän mukaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan,
sekä katsoo, että
Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92 2 5 artiklassa säädettyyn erityiseen järjestelmään kuuluvien maataloustuotteiden osalta 28 päivänä marraskuuta 1994 annetun komission asetuksen (EY) N:o 2883/94(3) liitteessä VIII vahvistetaan 1 päivän heinäkuuta 1994 ja 30 päivän kesäkuuta 1995 väliseksi jaksoksi ne kasviöljyjen (lukuun ottamatta oliiviöljyä) määrät, joille myönnetään hankintajärjestelmä joko tuontitullittomuuden tai muualta yhteisöstä tuleville tuotteille myönnettävän tuen muodossa,
olisi vahvistettava edellä mainittujen näille saarille suunnattaville toimituksille myönnettävien tukien määrät; kyseiset tuet olisi vahvistettava ottaen huomioon erityisesti maailmanmarkkinoiden hankintakustannukset sekä saarten maantieteellisestä asemasta johtuvat edellytykset,
komission asetuksessa (EY) N:o 2790/94(4), sellaisena kuin se on muutettuna asetuksella (EY) N:o 2883/94, säädetään uusista Kanariansaarten erityisen hankintajärjestelmän soveltamista koskevista yhteisistä yksityiskohtaisista sään- nöistä erityisesti todistusten antamisen ja voimassaoloajan, tukien maksamisen sekä kaupallisten toimenpiteiden valvonnan ja seurannan osalta; näillä säännöksillä korvataan komission asetuksessa (ETY) N:o 1695/92(5), sellaisena kuin se on viimeksi muutettuna asetuksella (ETY) N:o 2596/93(6), määritellyt yksityiskohtaiset säännöt ja niitä sovelletaan eri markkina-aloilla 1 päivästä joulukuuta 1994,
komission asetus (ETY) N:o 2258/92(7), sellaisena kuin se on viimeksi muutettuna asetuksella (EY) N:o 2445/94(8), olisi näin ollen selvyyden vuoksi kumottava samasta päivästä alkaen, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 3 artiklan 2 kohdan soveltamiseksi vahvistetaan CN-koodeihin 1507 - 1516 (koodeja 1509 ja 1510 lukuun ottamatta) kuuluvien yhteisön markkinoilta tulevien kasviöljyjen (lukuun ottamatta oliiviöljyä) hankintatuki Kanariansaarille asetuksessa (EY) N:o 2883/94 vahvistetun hankintataseen mukaisesti 25 ecun suuruiseksi tonnilta tuotetta.
2 artikla
Kumotaan asetus (ETY) N:o 2258/92.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1994.